Lábatlan Város Önkormányzata Képviselő-testületének

4/2014. (III.19.) önkormányzati rendelete

a közterületek használatáról szóló 25/2004. (IX.22.) önkormányzati rendelet módosításáról

Lábatlan Város Önkormányzatának Képviselő-testülete a mozgóképről szóló 2004. évi II. törvény 37.§ (4) bekezdésében kapott felhatalmazás alapján, az 1. § tekintetében Magyarország helyi önkormányzatairól szóló 2011. évi CLXXXIX. törvény 41.§ (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

1.§ Lábatlan Város Képviselő-testületének a közterületek használatáról szóló 25/2004. (IX. 22.) önkormányzati rendelete (a továbbiakban: Ör.) a következő 8/A-8/F. §-sal egészül ki:

*A közterületek filmforgatási célú igénybevétele*

*8/A. § (1) A közterület filmforgatási célú igénybevétele a 20 napot nem haladhatja meg.*

*(2) A filmforgatási célra igénybe vett közterület nagysága legfeljebb 1000 m2 lehet.*

*8/B.§ (1) Közmű üzemzavara, vagy helyre nem hozható károsodással fenyegető helyzet (továbbiakban együtt: kárral fenyegető helyzet) esetén önkormányzati döntés alapján az engedélyes a közterület, vagy annak a kárral fenyegetett helyzettel érintett része igénybevételét a döntés kézbesítésétől számított legkésőbb három órán belül megszünteti.*

*(2) A kárral fenyegető helyzet elhárítását követően a közterület használatot biztosítani három napon belül kell.*

*8/C.§ (1) A közterület filmforgatási célú igénybevétele szempontjából Lábatlan Város közigazgatási területén turisztikailag kiemelt közterület a Duna parti közterület. A közterület filmforgatási célú igénybevételéért fizetendő díj megállapítására a mozgóképről szóló törvény rendelkezései az irányadóak.*

*(2) A fizetendő díj 30%-kal csökken, ha a közterület használat nem haladja meg a 20 napot.*

*(3) Ha a hatósági szerződés szerint a közterület használat a (2) bekezdés*

*alapján nem haladja meg a 20 napot, de a tényleges használat annál hosszabb, a közterület használat teljes időtartamára a díjat a kedvezmény figyelmen kívül hagyásával kell megfizetni.*

*(4) A fizetendő díj 50 %-kal csökken, ha a film fogatásának célja*

*Lábatlan történelmének, kulturális örökségének, egyházi életének, gazdasági, tudományos, művészeti értékeinek, sportjának, kulturális életének, közművelődési eseményeinek, civil szervezeteinek és tevékenységüknek az épített és természeti környezet értékeinek, turisztikai nevezetességeinek, a Lábatlani székhellyel működő önkormányzati és államigazgatási szervek tevékenységének, költségvetési szervek tevékenységének bemutatása.*

*8/D.§ (1) Mentes a díjfizetés alól a mozgóképről szóló törvény szerinti közérdekű célokat szolgáló film forgatása, ha forgatás időtartama nem haladja meg a 15 napot, filmművészeti állami felsőoktatási képzés keretében készülő film forgatása esetén a harminc napot.*

*8/E. § A Képviselő- testület a hatósági szerződés jóváhagyásával és a 8/B. § (1) bekezdése szerinti döntéssel kapcsolatos hatáskörét átruházza a polgármesterre.*

*8/F.§ A közterület filmforgatási célú igénybevételével kapcsolatos eljárásra a mozgóképről szóló törvény és annak felhatalmazása alapján kiadott, a törvény végrehajtásáról szóló jogszabály rendelkezése az irányadó.*

2. § Ez a rendelet 2014. május 1-jén lép hatályba.

Dinnyés István s.k.

polgármester

Schantzl Edit s.k.

jegyző